text: [{"text_idx": "#000001", "text": "Vikuskiftisskei\u00f0 i\u0301 Elduvi\u0301k i\u0301 l\u00f8ttum retreat formi\nI\u0301 d\u00f8gunum 18. \u2013 20. februar skipa vit fyri einum vikuskiftisskei\u00f0i i\u0301 na\u0301ttu\u0301ruv\u00f8kru Elduvi\u0301k. Skei\u00f0i\u00f0 er skipa\u00f0 sum eitt mini-retreat, og tu\u0301 f\u00e6rt h\u00f8vi"}, {"text_idx": "#000002", "text": "Vikuskiftisskei\u00f0 i\u0301 Elduvi\u0301k i\u0301 l\u00f8ttum retreat formi"}, {"text_idx": "#000003", "text": "I\u0301 d\u00f8gunum 18. \u2013 20. februar skipa vit fyri einum vikuskiftisskei\u00f0i i\u0301 na\u0301ttu\u0301ruv\u00f8kru Elduvi\u0301k. Skei\u00f0i\u00f0 er skipa\u00f0 sum eitt mini-retreat, og tu\u0301 f\u00e6rt h\u00f8vi at hugdy\u0301pa, hvi\u0301la, meditera, venja og njo\u0301ta. Skei\u00f0i\u00f0 er opi\u00f0 fyri royndum og ny\u0301ggjum luttakarum."}, {"text_idx": "#000004", "text": "Eitt mini-retreat, i\u00f0 tekur st\u00f8\u00f0i i\u0301 fleiri enn 25-a\u0301ra longum fra\u0301l\u00e6ruroyndum i\u0301 sja\u0301lvsmenning, menning, r\u00f8rslu, orkuvenjing og dju\u0301psa\u0301larf\u00f8r\u00f0i. Retreat-ru\u0301tman er bleyt og ro\u0301lig, og tu\u0301 f\u00e6rt eisini stundir til eginti\u0301\u00f0 og hvi\u0301ld."}, {"text_idx": "#000005", "text": "Tu\u0301 f\u00e6rt 2 og ein ha\u0301lvan dag i\u0301 fri\u00f0i til hugdy\u0301ping, b\u00e6\u00f0i innan- og uttandur\u00f0a. A\u0301 skei\u00f0inum sameina vit meditativa venjing i\u0301 empati og tilviti vi\u00f0 a\u0301haldandi venjingum, na\u0301ttu\u0301ru og ymsum kropsorkuvenjingum."}, {"text_idx": "#000006", "text": "Ein vanligur dagur s\u00e6r naka\u00f0 solei\u00f0is u\u0301t: Vit byrja vi\u00f0 felags orkuvenjing, ta\u00f0 kann vera yinyoga, na\u0301ttu\u0301ruvenjing ella orkuvenjingar vi\u00f0 to\u0301nleiki. Si\u0301\u00f0ani er morgunmatur, morgunmeditatio\u0301n i\u0301 a\u0301lei\u00f0 20 minuttir og si\u0301\u00f0ani fra\u0301l\u00e6ra fram til mi\u00f0ma\u0301lan."}, {"text_idx": "#000007", "text": "Seinnapart ny\u0301ta vit til na\u0301tturu, hugdy\u0301ping, n\u00e6rveruvenjingar av ymsum slagi og m\u00f8guliga eisini til kreativa hugdy\u0301ping. Si\u0301\u00f0ani er hvi\u0301ld og eginti\u0301\u00f0. Um kv\u00f8ldi\u00f0 skipa vit ofta fyri ymsum ho\u0301skandi tilt\u00f8kum, ta\u00f0 kann vera ein felags dreymafer\u00f0, krops- ella orkuvenjing ella anna\u00f0 meditativt tiltak."}, {"text_idx": "#000008", "text": "Hv\u00f8nn dag eru ymisk sl\u00f8g av kropsvenjingum, i\u00f0 ikki krevja at tu\u0301 ert i\u0301 go\u0301\u00f0ari venjing. Talan er um bleyta venjing, na\u0301ttu\u0301ruvenjingar ella ymsan orkudans."}, {"text_idx": "#000010", "text": "Fyri at fa\u0301a mest m\u00f8guligt burtur u\u0301r einum mini-retreati og vi\u00f0 atliti til hendan serstaka skei\u00f0formin, gera vit vart vi\u00f0 at ma\u0301li\u00f0 vi\u00f0 retreat er i\u0301 st\u00f8rst m\u00f8guligan mun at kvetta samband vi\u00f0 umheimin i\u0301 nakrar dagar. Til tess at tu\u0301 kanst gera hetta a\u0301byrgdarfult og heilt, tryggja t\u00e6r at ti\u0301ni gerandis ger\u00f0ama\u0301l eru var\u00f0veitt av \u00f8\u00f0rum, solei\u00f0is at tu\u0301 kanst vera minst m\u00f8guliga o\u0301ro\u0301gva i\u0301 ti\u0301num uppihaldi. Vi\u00f0 atliti til bo\u0301lkadynamikkin m\u00e6la vit til uppt\u00f8ku fra\u0301 byrja til enda, um ikki anna\u00f0 er avtalau frammanundan. Vit heita a\u0301 \u00f8ll um at ver\u00f0aveita alt \u00f8ki\u00f0 er mobil og teldu- og ti\u0301\u00f0indafri\u0301tt fra\u0301 skei\u00f0sbyrjan til enda. Eitt ney\u00f0nummar ver\u00f0ur lati\u00f0 tykkum. Nummari\u00f0 kunnu tit geva tykkara n\u00e6rmastu familju og vinum, so tu\u0301 sja\u0301lv/ur trygt kann sl\u00f8kkja telefonina. Vit plaga at taka nakrar myndir og senda tykkum hesar aftana\u0301 skei\u00f0i\u00f0, so t\u00e6r ny\u0301tist ikki at hugsa um hetta."}, {"text_idx": "#000012", "text": "I\u0301 meira enn 35 a\u0301r hevur undirvi\u0301sari og rith\u00f8vundi Henrik Krag undirvi\u0301st i\u0301 meditatio\u0301n, dju\u0301psa\u0301larfr\u00f8\u00f0i og sja\u0301lvsmenning. hesi seinast 15 a\u0301rini hevur Henrik veri\u00f0 fastur undirvi\u0301sari i\u0301 F\u00f8royum. A\u0301rligu summar-retreatini i\u0301 eitt nu\u0301 Elduvi\u0301k eru sprotting u\u0301r hesi undirvi\u0301singarkjarnu og eru vor\u00f0in fastur ta\u0301ttur i\u0301 F\u00f8royum."}, {"text_idx": "#000014", "text": "Birita Nols\u00f8 hevur i\u0301 yvir 25 a\u0301r javnan undirvi\u0301st a\u0301 ymsan ha\u0301tt i\u0301 dansi, orku og kroppi. Hesi seinastu 10 a\u0301rini hevur hon lagt h\u00f8vu\u00f0sdentin a\u0301 krops- og orkujavnva\u0301g, orkudans og venjing, yin-dy\u0301ping, nattu\u0301ru-yoga og tilvit. Si\u0301\u00f0ani 2011 hevur Birita i\u0301 umf\u00f8rum veri\u00f0 kny\u0301tt at \u2018V\u00e6kstcenteret\u2019. Birita er bu\u0301sitandi i\u0301 Nr. Snede og vitjar javnan i\u0301 F\u00f8royum."}, {"text_idx": "#000018", "text": "Ynskir tu\u0301 at gista heima, er pri\u0301surin 2.150 kr. Heimagisting kann vera trupul og avbjo\u0301\u00f0andi ta\u0301 talan er um eitt mini-retreat."}]